Mochtar Riady

Lie Moe Tie (lahèr 12 Mèi 1929), èkennal nyama Indonèsiana kalabân Mochtar Riady panèka  pangusaha bân bankir Indonèsia katoronan Tionghoa. Salèrana èkennal mènangka sè anḍi' kalompo' usaha konglomerat Lippo Group. Salèrana bânnya' èkennal orèng mènangka praktisi perbankan sè ahli, tor sala sèttong pangusaha konglomerat katoronan Tionghoa-Indonèsia sè ampon suksès akembhângaghi grup bisnissâ kantos ka lowar Naghârâ.

Taon 2011, Forbes nerbitaghi daftar orèng palèng soghi è Indonèsia, Riady bâḍâ è pangkat  ka-38 kalabân total kasoghiyân US$ 650 juta.http://www.detiknews.com/read/2011/11/24/114227/1774630/10/ini-dia-40-orang-terkaya-indonesia Èaksès tangghâl 19-01-2026

 Kaoḍi'ân awwâl 
Eppa'na Riady panèka padhâghâng bhâtek anyama Liapi (1888-1959), tor èbhuna anyama Sibelau (1889-1939). Rèng seppona arintis ḍâri Fujian bân ḍâteng ka Malang taon 1918.Ariyanto, Mencari ’’Rumah Masa Depan’’ di San Diego Hills Bersama Ibu-Ibu Pengajian (2-Habis), INDOPOS, Jumat, 29 Mei 2009. Èaksès tangghâl 19-01-2026

Bâkto petrang kamardhika'an, Mochtar noro' ajuwang è Jhâbâ Tèmor. È taon 1947. Salèrana ètangkep sareng pamarènta Bâlândhâ polana nangtang pamaddheghân Naghârâ Indonèsia Tèmor bân sempet maso' è penjara Lowokwaru, Malang. Salèrana pas èbuwâng ka Tiongkok, è ka'dissa' salèrana ajhâr bân ngala' kuliyah filosofi è Univèrsitas Nanking. Mochtar Riady oḍi' è Hongkong kantos taon 1950, bân abâli polè ka Indonèsia. È taon 1951, salèrana akabin sareng Suryawati Lidya, panèka bâbinè' ḍâri Jember.

 Maddhek Lippo Group 
Lippo Group panèka grup usaha kalabân lebbi ḍâri 50 ana' perusahaan. Aktivitas perusahaanna bânnè ghun è Indonèsia, tapè jhughân bâdâ è kawasan Asia Pasifik, otamana è Hong Kong, Guang Zhou, Fujian, bân Shanghai.

Sajârâ Lippo Group molaè bâkto Mochtar Riady sè anḍi' nyama Tionghoa, Lie Mo Tie mellè sabâgiyân saham è Bank Parniyagaan Indonèsia anḍi'na Haji Hasyim Ning taon 1981. Bâkto èbelli, asèt bank anḍi'na kalowarghâ Hasyim ampon toron dhâddhi ghun ra-kèra Rp 16,3 miliar. Mochtar dhibi' bâkto ghânèka ajhâlâni jabadhân penting Bank Central Asia, bank sè èpaddhek sareng kalowarghâ Liem Sioe Liong. Salèrana dhâddhi bâgiyân ḍâri BCA taon 1975 bân adhina Bank Panin.

È BCA, Mochtar ollè share bânnya'na 17,5% saham bân dhâddhi orèng kaparcajâ'ân Liem Sioe Liong. Asèt BCA bâkto Mochtar Riady ghi' nyar-anyar ghun Rp 12,8 miliar. Mochtar kalowar ḍâri BCA è akhèr 1990 bân bâkto ghânèka asèt bank kasebbhut ampon èyattas Rp5 triliun.

Dhâddhi bâgiyân sareng Hasyim Ning aghâbây salèrana semangat. Taon 1987, saellana ngala' bâgiyân, asèt Bank Parniyagaan Indonèsia ongghâ kantos lebbi ḍâri 1.500% dhâddhi Rp257,73 miliar. Ka'dinto madhâddhi kasambu' orèng-orèng perbankan nasional. Salèrana èjulugghi mènangka The Magic Man of Bank Marketing.

Chairman Group Lippo ka'dinto èkennal mènangka praktisi perbankan sè ahli. Patot èberri' gellar filsuf bisnis jasa kauangan sè soghi  ide bân solusi mamarè mas'alah. Salèrana konglomerat sè visioner bân ḍâlem ka filosofi bisnis. Salèrana patot èpadhâddhi pandhuwân  para pangusaha bân panglako pasar, tor sapa bhâi sè terro ajhârrâ ḍâri pangalaman orèng laèn.

 Sombher-sombher